**R O M Â N I A**

**JUDEȚUL CLUJ**

**COMUNA FRATA**

**P R I M A R**

**EXPUNERE DE MOTIVE**

**LA PROIECTUL DE HOTĂRÂRE CU PRIVIRE LA APROBAREA**

 **INDEXAREA IMPOZITELOR ȘI TAXELOR LOCALE PENTRU ANUL 2020**

Reglementarea juridică a proiectului de hotărâre nr. 20/2019 privind

indexarea impozitelor si taxelor locale pentru anul fiscal 2020 constă în prevederile art. 491 din Legea nr. 227/2015 privind Codul Fiscal, cu modificarile si completarile ulterioare, conform carora :

***(1)*** *„În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice”.*

***(2)*** *„Sumele indexate conform alin. (1) se aprobă prin hotărâre a consiliului local şi se aplică în anul fiscal următor. La nivelul municipiului Bucureşti, această atribuţie revine Consiliului General al Municipiului Bucureşti”.*

Ținând cont că rata inflaţiei pentru anul fiscal 2018, comunicată pe site-

urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice este de 4,6 % .

Față de cele prezentate mai sus , în temeiul art. 36, alin. (2), lit. „b”,

alin.(4), lit.”a din Legea nr. 215 / 2001 privind administrația publică locală , republicată, cu modificările și completările ulterioare, propun Consiliului local al comunei Frata adoptarea unei hotărâri privind aprobarea indexării impozitelor și taxelor locale pentru anul 2020 **.**

În acest sens am inițiat proiectul de hotărâre pe care îl supun dezbaterii membrilor Consiliului local .

 Menționez că proiectul de hotărâre a fost analizat și avizat favorabil de către Comisia pentru dezvoltare economico-socială, buget finanțe, administrarea domeniului public și privat al comunei, gospodărire comunală, agricultură, protecția mediului, servicii și comerț și a fost avizat pentru legalitate de secretarul comunei Frata .

Frata la 05 APRILIE 2019

**P R I M A R**

**TRIF VASILE**